CELEX: 32014R0685
Language: mt
Date: 2014-06-20 00:00:00
Title: Regolament tal-Kummissjoni (UE) Nru 685/2014 tal- 20 ta' Ġunju 2014 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward l-użu tal-kopolimeru ta' trapjant ta' alkoħol poliviniliku-polietilenglikol fis-supplimenti tal-ikel solidu  Test b'rilevanza għaż-ŻEE

21.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 182/23
            
         REGOLAMENT TAL-KUMMISSJONI (UE) Nru 685/2014
   tal-20 ta' Ġunju 2014
   li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward l-użu tal-kopolimeru ta' trapjant ta' alkoħol poliviniliku-polietilenglikol fis-supplimenti tal-ikel solidu
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikolu 10(3) u l-Artikolu 14 tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(5) tiegħu,
   Billi:
   
               (1)
            
            
               L-Anness II tar-Regolament (KE) Nru 1333/2008 jistabbilixxi lista ta' addittivi tal-ikel tal-Unjoni approvati għall-użu fl-ikel, u l-kundizzjonijiet tal-użu tagħhom.
            
         
               (2)
            
            
               Ir-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
            
         
               (3)
            
            
               Dawk il-listi jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008, jew b'inizjattiva tal-Kummissjoni jew wara li titressaq applikazzjoni.
            
         
               (4)
            
            
               Fit-13 ta' Settembru 2011 tressqet applikazzjoni għall-awtorizzazzjoni tal-użu tal-kopolimeru ta' trapjant ta' alkoħol poliviniliku-polietilenglikol (kopolimeru ta' trapjant PVA-PEG) f'kisi rqiq milwiem li jdub minnufih għas-supplimenti tal-ikel. L-applikazzjoni saret disponibbli għall-Istati Membri skont l-Artikolu 4 tar-Regolament (KE) Nru 1331/2008.
            
         
               (5)
            
            
               L-Awtorità Ewropea dwar is-Sigurtà fl-Ikel ivvalutat is-sikurezza tal-kopolimeru ta' trapjant PVA-PEG meta jintuża bħala addittiv tal-ikel u kkonkludiet li l-użu tiegħu f'supplimenti tal-ikel bħala kisi rqiq mhux ta' tħassib għas-sikurezza fl-użi proposti (4).
            
         
               (6)
            
            
               Il-kopolimeru ta' trapjant PVA-PEG huwa maħsub għall-użu fil-kisi rqiq milwiem li jdub minnufih għas-supplimenti tal-ikel. Huwa jipproteġi kontra togħmiet jew irwejjaħ mhux pjaċevoli, ittejjeb id-dehra, jagħmel il-pilloli aktar faċli biex jinbelgħu, jagħti dehra distinta, u jħares ingredjenti attivi sensittivi. Karatteristika speċifika tas-sustanza hi li hija estremament flessibbli, għandha viskożità baxxa u tinħall malajr f'soluzzjonijiet milwiema aċidi, newtrali, u alkalini. Għaldaqstant, huwa xieraq li jiġi awtorizzat l-użu tal-kopolimeru ta' trapjant PVA-PEG bħala aġent tal-kisi f'supplimenti tal-ikel solidu u li dan l-addittiv jiġi assenjat bl-E-numru E 1209.
            
         
               (7)
            
            
               L-ispeċifikazzjonijiet għall-kopolimeru ta' trapjant PVA-PEG għandhom jiġu inklużi fir-Regolament (UE) Nru 231/2012 meta jiġi inkluż fil-listi tal-Unjoni tal-addittivi tal-ikel stabbiliti fl-Anness II tar-Regolament (KE) Nru 1333/2008 għall-ewwel darba.
            
         
               (8)
            
            
               Għaldaqstant, ir-Regolamenti (KE) Nru 1333/2008 u (UE) Nru 231/2012 għandhom jiġu emendati skont dan.
            
         
               (9)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 1333/2008 huwa emendat skont l-Anness I ta' dan ir-Regolament.
   Artikolu 2
   L-Anness tar-Regolament (UE) Nru 231/2012 huwa emendat skont l-Anness II ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta' Ġunju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 354, 31.12.2008, p. 16.
   
      (2)  ĠU L 354, 31.12.2008, p. 1.
   
      (3)  Ir-Regolament tal-Kummissjoni (UE) Nru 231/2012 tad-9 ta' Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).
   
      (4)  The EFSA Journal 2013; 11(8):3303.
   
      ANNESS I
      L-Anness II tar-Regolament (KE) Nru 1333/2008 huwa emendat kif ġej:
      
                  (1)
               
               
                  Fil-punt 3 tal-Parti B “L-addittivi għajr kuluri u sustanzi li jagħtu l-ħlewwa” l-annotazzjoni li ġejja tiddaħħal wara l-annotazzjoni għall-addittiv tal-ikel E 1208, Kopolimer tal-polivinilpirrolidon vinilaċetat:
                  
                              “E 1209
                           
                           
                              Kopolimeru ttrapjantat tal-alkoħol polivinil u l-glikol tal-polietilene”
                           
                        
            
                  (2)
               
               
                  Fil-Parti E, fil-kategorija tal-ikel 17.1 “Supplimenti tal-ikel ipprovduti f'forma solida inklużi kapsuli u pilloli u forom simili, minbarra f'forom li jistgħu jintmagħdu” tiddaħħal l-annotazzjoni l-ġdida li ġejja wara l-annotazzjoni għal E 1208:
                  
                               
                           
                           
                              “E 1209
                           
                           
                              Kopolimeru ttrapjantat tal-alkoħol polivinil u l-glikol tal-polietilene
                           
                           
                              100 000 ”
                           
                           
                               
                           
                           
                               
                           
                        
            
   
      ANNESS II
      Fl-Anness tar-Regolament (UE) Nru 231/2012, tiddaħħal l-annotazzjoni li ġejja wara l-annotazzjoni għal E 1208 (Kopolimer tal-polivinilpirrolidon vinilaċetat):
      
         
            “E 1209 KOPOLIMERU TTRAPJANTAT TAL-ALKOĦOL POLIVINIL U L-GLIKOL TAL-POLIETILENE
         
         
                     
                        Sinonimi
                     
                  
                  
                     Macrogol poli(alkoħol tal-vinil) kopolimeru ittrapjantant; poli(etan-1,2-diol-etanol ittrapjantat); etenol, polimeru bl-ossiran, ittrapjantat; ossiran, polimeru bl-etanol, ittrapjantat; kopolimeru ittrapjantat tal-ossidu tal-etilene vinilalkoħol
                  
               
                     
                        Definizzjoni
                     
                  
                  
                     Il-kopolimeru ttrapjantat tal-alkoħol polivinil u l-glikol tal-polietilene huwa kopolimeru sintetiku li jikkonsisti minn madwar 75 % unitajiet PVA u 25 % unitajiet PEG.
                  
               
                     Numru CAS
                  
                  
                     96734-39-3
                  
               
                     Isem kimiku
                  
                  
                     Kopolimeru ttrapjantat tal-alkoħol polivinil u l-glikol tal-polietilene
                  
               
                     Formula kimika
                  
                  
                      
                  
               
                     Piż molekulari medju
                  
                  
                     40 000  sa 50 000  g/mol
                  
               
                     
                        Deskrizzjoni
                     
                  
                  
                     Trab abjad għal isfar ċar
                  
               
                     
                        Identifikazzjoni
                     
                  
                  
                      
                  
               
                     Solubbiltà
                  
                  
                     Jinħall liberament fl-ilma u f'aċidi dilwiti u soluzzjonijiet dilwiti tal-idrossidi alkalini; prattikament insolubbli fl-etanol, fl-aċidu aċetiku, l-aċetun, u l-kloroform
                  
               
                     Spektrum IR
                  
                  
                     Irid ikun konformi
                  
               
                     valur pH
                  
                  
                     5,0 — 8,0
                  
               
                     
                        Purità
                     
                  
                  
                      
                  
               
                     Valur tal-Ester
                  
                  
                     10 sa 75 mg/g KOH
                  
               
                     Viskożità dinamika
                  
                  
                     50 sa 250 mPa·s
                  
               
                     Telf fit-tnixxif
                  
                  
                     Mhux aktar minn 5 %
                  
               
                     Irmied sulfatat
                  
                  
                     Mhux aktar minn 2 %
                  
               
                     Aċetat tal-Vinil
                  
                  
                     Mhux aktar minn 20 mg/kg
                  
               
                     Aċidu aċetiku/Aċetat Totali
                  
                  
                     Mhux aktar minn 1,5 %
                  
               
                     Glikol tal-etilen
                  
                  
                     Mhux aktar minn 50 mg/kg
                  
               
                     Glikol dietileniku
                  
                  
                     Mhux aktar minn 50 mg/kg
                  
               
                     1,4-Dijoksan
                  
                  
                     Mhux aktar minn 10 mg/kg
                  
               
                     Ossidu tal-etilen
                  
                  
                     Mhux aktar minn 0,2 mg/kg
                  
               
                     Arseniku
                  
                  
                     Mhux aktar minn 3 mg/kg
                  
               
                     Ċomb
                  
                  
                     Mhux aktar minn 1 mg/kg
                  
               
                     Merkurju
                  
                  
                     Mhux aktar minn 1 mg/kg
                  
               
                     Kadmju
                  
                  
                     Mhux aktar minn 1 mg/kg”